Előterjesztő: TomaRichárd polgármester

Előterjesztést készítette: dr. Bacsárdi József jegyző

Előzetesen tárgyalja: -

Mellékletek:

* 1. melléklet – határozati javaslat – önkormányzat közbeszerzési terve
* 2. melléklet – határozati javaslat melléklete -, 2022. évi közbeszerzési terv
* 3. melléklet– határozati javaslat -statisztikai összegzés,
* 4. melléklet– határozati javaslat melléklete - statisztikai összegzés
* 5. melléklet – határozati javaslat: - közbeszerzési szabályzat
* 6. melléklet – határozati javaslat melléklete - közbeszerzési szabályzat (2022.)

Elfogadás módja: egyszerű többség

Tárgykört rendező jogszabályok:

A közbeszerzésekről szóló 2015. évi CXLIII. törvény (Kbt.)

**Előterjesztés**

**a 2022. évi közbeszerzési terv és a statisztikai összegzés elfogadásáról, valamint a közbeszerzési szabályzat módosításáról**

**Tisztelt Képviselők!**

**I.**

Bana Község Önkormányzatának a 2022-es évre is szükséges közbeszerzési tervet készíteni. A terveink szerint Bana Község Önkormányzata 2022-ben egy közbeszerzési eljárást is le fog folytatni, amely eljárást fel kell tüntetni a közbeszerzési tervben.

**II.**

Bana Község Önkormányzatának, ahogy eddig minden évben, idén is kell készíteni statisztikai összegzést a 2021. évi közbeszerzésekről a 2015. évi CXLIII. törvény 43. § g) bekezdése szerint.

A közbeszerzési statisztikai összegzések az előterjesztés mellékletét képezik.

**III.**

Áttekintésre került az Önkormányzat hatályos közbeszerzési szabályzata is. A közbeszerzési szabályzat a jelenlegi hatályos jogszabályi feltételeknek megfelel, azonban nem közbeszerzésköteles (értékhatár alatti) beszerzések szabályait is tartalmazta. Ez azonban szükségtelen, mert az értékhatár alatti beszerzésekre önálló beszerzési szabályzat került megalkotásra és elfogadásra.

A fentieken túl explicit rögzítésre kerülne az új szabályzatban, hogy a Polgármester bízza meg a közbeszerzési bírálóbizottság tagjait, illetve intézkedhet a közbeszerzés kiírásáról, amennyiben a közbeszerzés a közbeszerzési tervben szerepel és a kötelezettségvállalás forrása önkormányzati költségvetésben vagy támogatói okiratban szerepel. Ezzel a szabállyal a közbeszerzések kiírása gyorsabban történhetne. A közbeszerzés elbírálása természetesen továbbra is a Képviselő-testület hatásköre maradna.

Kérem az előterjesztés megvitatását.

Bábolna, 2022. február 3. Toma Richárd

polgármester

1. melléklet az 1/2022. számú előterjesztéshez – közbeszerzési terv (mellékelve)

Bana Község Önkormányzata Képviselő-testületének  
2022.(II.09.) határozata

Bana Község Önkormányzata Képviselő-testülete Bana Község Önkormányzata 2022. évi közbeszerzési tervét az 1. melléklet szerint elfogadja.

Határidő: 2022. március 31.

Felelős: polgármester

2. melléklet az 1/2022. számú előterjesztéshez – Bana Község Önkormányzata. közbeszerzési terve - határozati javaslat melléklete

|  |  |  |  |  |  |
| --- | --- | --- | --- | --- | --- |
| **S.sz** | **Támogatást igénylő** | **beszerzés megnevezése:** | **becsült nettó érték** | **Közbeszerzési eljárás típusa** | **Beruházás/ beszerzés befejezésének tervezett dátuma:** |
| 1. | Bana Község Önkormányzata | építés | 78 473 516 | Nemzeti értékhatár - nyílt | 2020.12.31 |

3. melléklet– határozati javaslat statisztikai összegzéshez

**Bana Község Önkormányzata Képviselő-testületének  
/2022.(II.09.) határozata**

Bana Község Önkormányzat Képviselő-testülete elfogadja a 2021. évről szóló – nemleges - közbeszerzési statisztikai összegzést. A Képviselő-testület felhatalmazza a Polgármestert, hogy a határozat 1. mellékletét képező éves statisztikai összegezés benyújtsa.

Határidő: 2022. május 31.

Felelős: polgármester

4. melléklet az 1/2022. számú előterjesztéshez – Önkormányzat statisztikai összegzése (mellékelve)

5. melléklet az 1/2022. **Bana Község Önkormányzata Képviselő-testületének  
/2022.(II.09.) határozata**

Bana Község Önkormányzata Képviselő-testülete Bana Község Önkormányzata közbeszerzési szabályzatát jelen határozat 1. melléklete szerint elfogadja.

Határidő: 2022. február 15.

Felelős: polgármester

6. melléklet az – közbeszerzési szabályzat (mellékelve)